NER ลบ 4% นลท.ขายทำกำไร หลังหุ้นแรลลี่ยาว 4 วันติด!
NER ลบ 4% นลท.ขายทำกำไร หลังหุ้นแรลลี่ยาว 4 วันติด!
NER ลบ 4% นลท.ขายทำกำไร หลังหุ้นแรลลี่ยาว 4 วันติด!
6 ส.ค. 2563

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ล่าสุด ณ เวลา 10.35 น. อยู่ที่ 3.46 บาท ลดลง 0.16 บาท หรือ 4.42% สูงสุดที่ 3.54 บาท ต่ำสุดที่ 3.34 บาท ด้วยมูลค่าซื้อขาย 312.44 ล้านบาท โดยราคาปรับตัวลดลงหลังจากปรับตัวขึ้นต่อเนื่อง 4 วันทำการที่ผ่านมา
ทั้งนี้ บล.ฟิลลิป (ประเทศไทย) กล่าวว่า ราคาหุ้น NER ปรับตัวขึ้นแรง จนเต็มมูลค่าจากราคาเป้าหมายที่ให้ไว้ 3.04 บาท/หุ้นแล้ว ซึ่งก็คาดว่าผลกำไรในไตรมาส 2/63 จะอยู่ที่ 124 ล้าบาท เพิ่มขึ้น 106% เมื่อเทียบจากไตรมาสก่อน โดยไตรมาส 1/63 มีกำไร 60 ล้านบาท แต่หากเทียบกับช่วงเดียวกันของปีก่อนก็จะอ่อนลง ซึ่งมาจากปริมาณขายที่ดีขึ้น แม้ราคาขายเฉลี่ยจะอ่อนลงเล็กน้อย ซึ่งขณะนี้ก็มองว่ามีโอกาสที่ NER จะมีกำไรออกมาดีกว่าที่คาดไว้เหมือนกัน หากออกมาดีกว่าคาดก็อาจจะปรับราคาเป้าหมายขึ้นเล็กน้อย
นอกจากนี้ ในช่วงครึ่งปีหลังก็น่าจะดีขึ้นต่อเนื่องได้ หากเศรษฐกิจจีนยังดีขึ้นต่อเนื่องก็จะทำให้ยอดขายรถยนต์ดีขึ้น เป็นบวกต่อการส่งออกยางของ NER  อย่างไรก็ดี NER จะเริ่มทยอยส่งสินค้าไปจีนในช่วงครึ่งปีหลังแล้ว